stanford-oval/wikipedia huggingface dataset:
ינוח (עיר מקראית בגליל)

ערך זה עוסק בעיר בגליל בתקופת ממלכת ישראל. אם התכוונתם למשמעות אחרת, ראו .
מסלולי מסעות הכיבוש וההגליה של תגלת פלאסר השלישי
תגלת פלאסר השלישי; פרט באסטלה במוזיאון הבריטי בלונדון
קברים מהתקופה הרומית-ביזנטית במאוזוליאום יד-חזקיה בגבעת השוקת שליד כפר גלעדי
חורבת גוב מעט ממזרח ליאנוח-ג'ת שבגליל המערבי. במקום נמצאו ממצאים מתקופת הברונזה (הכנענית) והברזל (הישראלית), ויש המזהים את המקום כאתר של העיר יָנוֹחַ המקראית.
יָנוֹחַ הייתה עיר בגליל בתקופת ממלכת ישראל.
ינוח נזכרת פעם אחת בתנ"ך. בספר מלכים מסופר כי בתקופת פקח בן רמליהו מלך ישראל, כבש אותה תגלת פלאסר השלישי מלך אשור:
”בִּימֵי פֶּקַח מֶלֶךְ יִשְׂרָאֵל בָּא תִּגְלַת פִּלְאֶסֶר מֶלֶךְ אַשּׁוּר וַיִּקַּח אֶת עִיּוֹן וְאֶת אָבֵל בֵּית מַעֲכָה וְאֶת יָנוֹחַ וְאֶת קֶדֶשׁ וְאֶת חָצוֹר וְאֶת הַגִּלְעָד וְאֶת הַגָּלִילָה כֹּל אֶרֶץ נַפְתָּלִי וַיַּגְלֵם אַשּׁוּרָה:”
הארכאולוג לואי-איג ונסאן, הציע לזהות את ינוח עם "תל אַ-נַעְמֶה" שבעמק החולה. ונסאן שיער שהשם ינוח הוא הצורה העברית של השם הכנעני ינועם שהופיעה בכתובות מצריות מתקופת הברונזה המאוחרת. אחרים דחו זיהוי זה בטענה שאין דמיון בשם בין ינוח ל"נעמה".
היו שהציעו לזהות את ינוח בכפר "ינוח" בלבנון, 10 קילומטר מזרחית לצור. במאה ה-20 הוצע על ידי קליין, לזהותה בין תרשיחא ליאנוח-ג'ת, באתר שבו נערכו חפירות ארכאולוגיות ונמצאו ממצאים מתקופת הברונזה ותקופת הברזל. יוחנן אהרוני תמך בזיהוי זה וטען שהיא תואמת את הרשימות האנליסטיות של תגלת פלאסר השלישי שנמצאו בכלח הכוללות, לשיטתו, שמות ערים מאזור עכו.
החוקר יעקב קפלן הציע לזהות את ינוח בתל הנמצא בין תל אבל בית מעכה לתל קדש, שזוהו בהתאם עם "תל אבל" ו"תל קדיס" שבגליל העליון, בהתאם לסדר הערים בפסוק. קפלן זיהה את ינוח עם תל הנמצא ב"גבעת שוקת" שליד כפר גלעדי, אשר לא הרחק ממנו קיים אתר הלניסטי רומי בשם ח'רבת ניחא, הנזכר כבר במפת הקרן הבריטית לחקר ארץ ישראל. על פי הצעתו של קפלן, השם של ינוח נדד מגבעת שוקת אל "ח'רבת ניחא", מרחק של כקילומטר וחצי.
לקריאה נוספת

הערך: ינוח, לכסיקון מקראי, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 355.
יוחנן אהרוני, אטלס כרטא לתקופת המקרא, ירושלים: הוצאת כרטא, 1974, עמ' 94.
הערות שוליים

↑  יש לציין כי "ינוח" נוספת נזכרת בספר יהושע, פרק ט"ז, פסוקים ו'–ז', בין נחלות שבט אפרים ושבט מנשה, ומזוהה כיום עם "ח'רבת יאנון" שבשומרון.
↑  ספר מלכים ב', פרק ט"ו, פסוק כ"ט.
↑  אנציקלופדיה מקראית: אוצר הידיעות על המקרא ותקופתו ג, עמ' 704
1 2 3  יעקב קפלן, לזיהוין של אבל בית מעכה ושל ינוח, ידיעות בחקירת ארץ ישראל ועתיקותיה, שנה ל', א-ב, תשכ"ו, עמ' 52-56
↑  חרבת נוחה באתר עמוד ענן (אתר אינטרנט)
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
איימי מקדונלד

| --- | --- |
איימי מקדונלד מופיעה בפסטיבל בסטוקהולם
איימי מקדונלד מופיעה בפסטיבל בסטוקהולם
 לידה:  25 באוגוסט 1987 (בת 37) בישופבריגס, הממלכה המאוחדת 
 שם לידה:  Amy Elizabeth Macdonald
 מוקד פעילות:  הממלכה המאוחדת 
 תקופת הפעילות:  מ-2007
 מקום לימודים:  Bishopbriggs Academy 
 סוגה:  פולק רוק, רוק קל
 סוג קול:  קונטרה אלט 
 שפה מועדפת:  אנגלית 
 כלי נגינה:  גיטרה
 חברת תקליטים:  Vertigo Records
 פרסים והוקרה:  פרס מפתח הכסף 
 www.amymacdonald.co.uk
 פרופיל ב-IMDb
 
איימי אליזבת מקדונלד (באנגלית: Amy Elizabeth Macdonald; נולדה ב-25 באוגוסט 1987) היא זמרת-יוצרת סקוטית.
קריירה > פרסים

בשנת 2008 זכתה מקדונלד בטקס פרסי סילבר, בפרס פריצת דרך של שנת 2008 ונבחרה בהצבעת קוראי ה״דיילי רקורד" לאישיות הסקוטית של השנה.
בשנת 2009 הופיעה לצד להקת U2 וזכתה בטקס פרסי Echo של תעשיית המוזיקה הגרמנית, בפרס הפריצה הבינלאומית של השנה. כמו כן, בטקס פרסי המוזיקה השווייצרית, זכתה בפרס האלבום והשיר הבינלאומי של השנה (This is the life).
בשנת 2011 זכתה בטקס פרסי המוזיקה השווייצרי, בפרס אלבום הרוק/פופ הטוב של השנה (עבור אלבומה השני A Curious thing). כמו כן, זכתה בטקס פרסי אקו, בפרס אמנית הרוק /פופ הבינלאומית.
בשנת 2013 הופיעה בפסטיבל שירים בינלאומי בפולין עם שניים משיריה "This is life ", "Slow it down " וזכתה בפרס מיוחד מרדיו RMF FM.
קריירה > סגנון מוזיקלי

סגנונה המוזיקלי של מקדונלד מתאפיין בסגנון פולק רוק אקוסטי ומלווה לעיתים בנגיעות קאנטרי. הסגנון נשמע לעיתים כמלודיה פשוטה אך איכותית. מקדונלד כותבת בהשראת קלסיקות פולק אקוסטי כמו להקת טרוויס לה הייתה השפעה משמעותית על סגנונה המוזיקלי, כמו גם הקילרס והליברטינז.
חיים אישיים

מקדונלד ידועה באהבתה למכוניות, ולמכוניות פאר בפרט. בשנת 2012 התארחה בתוכנית הטלוויזיה ״טופ גיר״ שמשודרת ב-BBC, ושם הצהירה כי ברשותה מכונית העל פרארי 458 איטליה, אאודי R8 מגרסאות שונות וכן בוגאטי ויירון, המכונית הסדרתית המהירה בעולם.
מקדונלד חובבת גם טיפוס על קירות טיפוס מסוגים שונים.
מקדונלד נישאה לשחקן הכדורגל הסקוטי ריצרד פוסטר בשנת 2018.
דיסקוגרפיה

This Is the Life‏ (2007)
A Curious Thing‏ (2010)
Life in a Beautiful Light‏ (2012)
Under stars‏ (2017)
Woman of the world
(2020) the human demand
ארקטיק מאנקיז

| --- | --- |

ארקטיק מאנקיז בהופעה, 2012
 מקום הקמה:  שפילד 
 מוקד פעילות:  היי גרין, שפילד, בריטניה
 תקופת הפעילות:  מ-2002
 סוגה:  אינדי רוק פוסט פאנק גראז' רוק   פאנק רוק   רוק כבד   גלאם רוק
 כלי נגינה:  גיטרה חשמלית   גיטרת בס   תופים   פסנתר
 חברת תקליטים:  Domino
 פרסים והוקרה:  פרסי המוזיקה הבריטית (2006, 2007, 2008, 2014)  פרסי PLUG למוזיקה עצמאית (2007)  פרסיי Q (2006, 2007, 2009, 2013)  פרסי NME (2006, 2008, 2010, 2012, 2014, 2015)  פרס Muso (2005)  Libera Award for Record of the Year 
 arcticmonkeys.com
 פרופיל ב-IMDb
 חברים
 אלכס טרנר ג'יימי קוק מאט הלדרס ניק אומאלי 
 חברים לשעבר
 אנדי ניקולסון גלין ג'ונס
 
ארקטיק מאנקיז (באנגלית: Arctic Monkeys; מילולית: "קופים ארקטיים". השם הוא משחק מילים על הביטוי "קופים צפוניים", Northern monkeys, שהוא כינוי גנאי לתושבי צפון אנגליה) היא להקת אינדי רוק בריטית מהיי גרין (High Green), פרבר של שפילד. הלהקה מורכבת מאלכס טרנר (סולן, גיטרות וקלידים), ג'יימי קוק (גיטרות וקלידים), ניק אומאלי (גיטרה בס וקולות רקע) ומאט הלדרס (תופים, שירה וקולות רקע). חבר הלהקה הקודם, אנדי ניקולסון (גיטרה בס וקולות רקע) עזב את הלהקה בשנת 2006, לאחר יציאתו של אלבום הבכורה. הלהקה נוסדה במהלך 2002, ואלבומה הראשון יצא בשנת 2006 ונחשב לאחד האלבומים הבריטיים הטובים ביותר של אותה שנה, על פי מספר מגזינים.
הארקטיק מאנקיז זכו להצלחה רבה במצעדים בבריטניה, ושני הסינגלים הראשונים מאלבומם הגיעו למקום הראשון. אלבום הבכורה שלהם, "Whatever People Say I Am, That's What I'm Not" הפך ל"אלבום הבכורה הנמכר ביותר במעט זמן" בהיסטוריית המוזיקה הבריטית. אלבומם השני, "Favourite Worst Nightmare", ראה אור ב-23 באפריל 2007 וזכה אף הוא להצלחה מסחרית. האלבום השלישי, "Humbug" יצא ב-19 באוגוסט 2010 ולא הצליח לשחזר את הצלחת האלבומים הקודמים, כיום נחשב לאלבום האהוב ביותר בקרב מעריצים רבים. האלבום הרביעי, "Suck It And See", יצא לאור ב-6 ביוני 2011. האלבום החמישי, "AM", יצא לאור ב-9 בספטמבר 2013 ועבורו קיבלה הלהקה את פרס המוזיקה הבריטית בפברואר 2014 ואלבומם השישי "Tranquility Base Hotel & Casino" יצא לאור ב-11 במאי 2018. אלבומם השביעי, "The Car", יצא לאור ב-21 באוקטובר 2022.
הלהקה חתומה בחברת תקליטים עצמאית הנקראת "Domino Records", בה חתומים אמנים נוספים כדוגמת פרנץ פרדיננד.
תולדות הלהקה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תולדות הלהקה > 2002-2006: ההתחלה והאלבום הראשון

בשנת 2001, ביקשו אלכס טרנר וג'יימי קוק שהיו שכנים, גיטרות חשמליות כמתנה לחג המולד. לאחר שלימדו עצמם לנגן, השניים הקימו להקה עם חברי התיכון של טרנר, אנדי ניקולסון ומאט הלדרס. ניקולסון כבר ניגן בגיטרה בס, כך שלהלדרס נשאר תפקיד המתופף. ג'יימי קוק הציע את שם הלהקה, עליו חשב עוד טרם הלהקה הוקמה. לפי הלדרס "הוא תמיד רצה להיות בלהקה שתיקרא ארקטיק מאנקיז". השם הוא למעשה משחק מילים על הביטוי "קוף צפוני", כינוי גנאי שניתן לאנשים מצפון אנגליה. בהתחלה, טרנר נרתע מלהיות סולן הלהקה, אך ככל שהזמן עבר כך גם טרנר התרצה והחל להופיע כסולן הראשי. הם החלו לערוך חזרות ולהופיע במרכזים מקומיים. לאחר מספר הופעות הלהקה הקליטה עצמה וחילקה דיסקים צרובים שלהם בהופעות. כשמעריצי הלהקה החלו לשתף את השירים ביניהם, קהל המאזינים שנחשף למוזיקה התרחב. הלהקה הודיעה כי היא תומכת בשיתוף הקבצים, מאחר שלדעתם כך אנשים נחשפו אל המוזיקה שלהם.
במהלך 2004 צברה הלהקה פופולריות בצפון בריטניה והחלה לקבל תשומת לב מרדיו BBC ומהעיתונות הבריטית. במאי 2005 הוציאו ארקטיק מאנקיז את ה-EP הראשון שלהם והופיעו בפסטיבל הרוק בלידס.
הלהקה סירבה לחתום בחברות תקליטים גדולות בשל רצונן של החברות לשנות את השירים שיתאימו לתעשיית המוזיקה. בסופו של דבר, הלהקה חתמה בלייבל העצמאי Domino ביוני 2005. לאחר שחתמו בדומינו, הוציאו את הסינגל הראשון "I Bet You Look Good on the Dancefloor", איתו הגיעו למקום הראשון במצעד הבריטי. הסינגל השני, "When the Sun Goes Down" שראה אור בינואר 2006, גם הוא הגיע למקום הראשון באותו מצעד.
אלבום הבכורה, "Whatever People Say I Am, That's What I'm Not", יצא בסוף ינואר 2006 וזכה להצלחה רבה ברחבי העולם. האלבום מכר 363,735 עותקים בשבוע הראשון בבריטניה ולמכירות רבות בארצות הברית. האלבום הגיע למקום החמישי במצעד "האלבומים הבריטים הטובים ביותר" על ידי המגזין הבריטי NME. על תמונת האלבום הופיע חבר ילדות של הלהקה, כריס מקלור, מעשן סיגריה, מה שעורר ביקורות רבות, ביניהן של ארגון הבריאות של סקוטלנד, שטען כי התמונה "מעודדת את הרעיון כי לעשן סיגריות זה טוב". התמונה על הדיסק עצמו הייתה של מאפרה מלאה בסיגריות. מנהל המותג של הלהקה הכחיש את הטענות ואף הוסיף ואמר כי "ניתן לראות מהתמונה כי העישון לא עושה טוב". זמן קצר לאחר יציאת אלבום הבכורה, הלהקה הודיעה כי אנדי ניקולסון לא ייקח חלק בסיבוב ההופעות בצפון אמריקה עקב עייפות מ"תקופה אינטנסיבית של סיבובי הופעות". כאשר חזרו לאנגליה, אישר ניקולסון כי הוא עוזב את הלהקה רשמית ויחל פרויקט משלו. הוא הוסיף ואמר כי לא יכל להתמודד עם הצלחתה המטאורית והמהירה של הלהקה תוך שישה חודשים. לאחר זמן קצר, אושר כי ניק אומאלי יחליף את ניקולסון באופן רשמי.
תולדות הלהקה > 2007: Favourite Worst Nightmare

לאחר הפסקה קצרה של שנה, הוציאה הלהקה את אלבומה השני, "Favourite Worst Nightmare", ב-23 באפריל 2007. כמו קודמו, הגיע האלבום למקום הראשון במצעדים הבריטים. טרנר תיאר את האלבום כ"שונה מאוד מהפעם הקודמת". האלבום התקבל בביקורות חיוביות אצל הקהל והמבקרים, אשר תיארו אותו כ"מאוד מאוד רועש, ומאוד מאוד מהיר."
האלבום מכיל כמה משירים המוכרים ביותר של הלהקה - כמו 505, Fluorescent Adolescent ,Teddy Picker. רבים מחשיבים אותו לאלבום הטוב ביותר שלה.
בשנת 2008 זכתה הלהקה בטקס פרסי המוזיקה הבריטית (Brits Awards) בשתי קטגוריות על האלבום: הלהקה הטובה ביותר והאלבום הטוב ביותר. בנוסף הייתה מועמדת לפרס מרקורי לאלבום הטוב ביותר. בארצות הברית הגיע האלבום למקום השביעי במצעדים ומכר כ-44 אלף עותקים בשבוע הראשון.
תולדות הלהקה > 2008-2010: Humbug

אחרי הפסקה בה אלכס טרנר הוציא אלבום והופיע עם פרויקט הצד שלו, הלאסט שאדו פאפטס, הלהקה הקליטה כ-24 שירים - כ-12 מהם בלוס אנג'לס עם סולן להקת "קווינס אוף דה סטון אייג'", ג'וש הומי, וה-12 האחרים עם המפיק ג'יימס פורד.
במהלך ההקלטות הלהקה השתמשה במגוון רחב של כלים איתם לא היה להם ניסיון, כמו הבריטון והקסילופון, ונגינה בסגנון גיטרת סלייד.
בתחילת שנת 2009 יצא הסינגל "Crying Lightning" ביחד עם שלושה שירים נוספים מהאלבום - "Pretty Visitors", "Dangerous Animals", ו-"Potion Approaching". השירים נחשפו בהופעה חיה במהלך סיבוב ההופעות שלהם באוסטרליה וניו זילנד. בסופו של דבר, ב-1 ביוני 2009 נחשף כי האלבום יכיל כעשרה שירים.
האלבום יצא לבסוף ב-19 באוגוסט של אותה השנה. הוא התקבל בביקורות חיוביות, אשר שיבחו את טרנר על כתיבתו. כמו שני קודמיו, האלבום הגיע ישירות למקום הראשון במצעדים הבריטיים. טרנר אף אמר כי כאשר כתב את האלבום הושפע מאמנים כמו ניק קייב, ג'ימי הנדריקס ולהקת קרים.
הלהקה יצאה בינואר אותה השנה לסיבוב הופעות, והיו מופע מרכזי בפסטיבל לידס לרוק.
תולדות הלהקה > 2011-2012: Suck It and See

במאי 2011 דווח כי הלהקה חזרה לעבוד עם המפיק ג'יימס פורד, ויוציאו את אלבומם הרביעי באביב אותה השנה. מגזין Q דיווח כי סגנונו יהיה יותר "קליל" מקודמו, "Humbug".
האלבום הוקלט בסוף 2010 ו-2011 בלוס אנג'לס. בתחילת 2011 שוחרר הסינגל הראשון מהאלבום, "Brick By Brick", ולבסוף שוחרר האלבום ב-6 ביוני 2011.
האלבום הגיע למקום הראשון במצעדים הבריטים, מה שגרם ללהקה להיות השנייה בהיסטוריה שלה ארבעה אלבומים בראש מצעדי הפזמונים.
הוא היה גם להצלחה מסחרית, ומכר בערך 82,000 עותקים בבריטניה ו-152,000 ברחבי העולם בשבוע הראשון, ועקף את אלבומה של ליידי גאגא "Born This Way". מגזין NME כינה את עטיפת האלבום אחד הגרועות בהיסטוריה - כאשר היא מדמה את עטיפת האלבום הלבן של להקת הביטלס. באופן כללי, התקבל בביקורות חיוביות, והיווה שינוי מהותי בסגנונם של הלהקה. במאי 2011 יצאה לסיבוב הופעות.
תולדות הלהקה > 2012-2014: AM

בפברואר 2012 הוציאה הלהקה את הסינגל "R U Mine?" בערוץ היוטיוב שלהם. השיר הגיע למקום ה-23 במצעד הסינגלים הבריטי, סימן נקודת מפנה בכיוון המוזיקלי של הלהקה בהשוואה לאלבומיהם הקודמים, והושפע ממוזיקת היפ הופ. הסינגל היווה השראה לאלבום אשר יצא שנה מאוחר יותר – "AM".
הלהקה הופיעה בטקס הפתיחה של אולימפיאדת לונדון 2012.
במאי 2013 יצאה הלהקה לסיבוב הופעות שבו הוציאו סינגל חדש – "Do I Wanna Know?‎" – ומאוחר יותר כמה שירים נוספים. ב-24 ביוני 2013 הודיעה הלהקה על אלבומם החמישי, אשר פורסם ב-9 בספטמבר אותה השנה. האלבום מכיל הופעות אורח מאמנים כמו ג'וש הומי, המתופף של הזמר אלביס קוסטלו פיט תומאס וגיטריסט להקת הקורל, ביל ריידר-ג'ונס. הלהקה הייתה מופע מרכזי בפסטיבל גלסטונברי אותה השנה.
האלבום קיבל ביקורות חיוביות מהמבקרים. באתר MetaCritic קיבל 81% מתוך 100. מגזין אנטרטיינמנט ויקלי כתב על האלבום: "AM משלב את צלילי להקת הוולווט אנדרגראונד ביחד עם בלאק סאבאת', מפיק צלילים חדשניים, ועושה את זה טוב". מגזין NME נתן לאלבום ציון 10/10.
אלכס טרנר הודה שלשם האלבום לקח השראה מלהקת הוולווט אנדרגראונד, עם אלבומם VU.
האלבום הגיע למקום הראשון במצעדים בבריטניה, ומכר כ-157,000 עותקים רק בשבוע הראשון. בעקבות שיא זה נהייתה הארקטיק מאנקיז הלהקה הראשונה עם חברת תקליטים עצמאית שהגיעה חמש פעמים למקום הראשון. האלבום זכה להצלחה בבריטניה ובעולם, זכה בפרס האלבום הטוב ביותר בפרסי המוזיקה הבריטית והיה מועמד גם לפרס מרקורי. ב-2014 הופיעה הלהקה פעם נוספת בפסטיבל לידס.
בדצמבר 2014 היה השיר "Do I Wanna Know?‎" מועמד לפרס הגראמי להופעת הרוק הטובה ביותר.
תולדות הלהקה > 2017-2021: Tranquility Base Hotel & Casino

ב-2017 אישר ניק או'מאלי שהלהקה עובדת על אלבומם השישי, "Tranquility Base Hotel & Casino". האלבום שוחרר לבסוף ב-11 במאי 2018, לאחר חמש שנים. האלבום פנו בכיוון חדש לחלוטין עם האלבום, והחליפו את הגיטרות בפסנתר. האלבום מאופיין בשיריו האיטיים ושונים מאוד מסגנונם הקודם, ובכתיבתו המסובכת של טרנר.
האלבום, אשר מתאר מלון דמיוני אשר נמצא על הירח התקבל בביקורות מעורבות. הוא היה מועמד לפרס מרקורי ולגראמי לאלבום הרוק הטוב ביותר לשנת 2018.
בפעם השישית, האלבום הגיע למקום הראשון במצעדים בבריטניה, וקודם באמצעות הסינגלים "Four Out of Five" ו"Tranquility Base Hotel & Casino". באותה השנה יצאה הלהקה לסיבוב הופעות עולמי.
מגזין רפלקטור הבריטי מתאר את האלבום: "אחרי חמש שנים של שתיקה, הארקטיק מאנקיז עונים על קריאות הקהל עם האלבום המפתיע והמהפנט. האלבום, המצליח בצורה מושלמת להימנע מפרודיה עצמית או חזרות סגנוניות, מוכיח את עצמו כממצא חדש ומרתק. הקופים נחתו ביקום לא ידוע בו הם חושפים פן חדש ובלתי צפוי של עצמם."
בינואר 2021 הודיע הלדרס בראיון לייב באינסטגרם כי הלהקה בשלבים מוקדמים של ניסיון לכתוב אלבום חדש.
2022-הווה: The Car
באוגוסט 2022, בזמן שהופיעו בפסטיבל ציריך אופן אייר, הם השיקו את שירם החדש "I Ain't Quite Where I Think I Am". יום למחרת הם הודיעו על אלבומם השביעי, "The Car", ששוחרר ב-21 באוקטובר 2022. ב-30 באוגוסט 2022, הם שחררו את הסינגל הראשון מהאלבום, "There'd Better Be a Mirrorball", לצד קליפ שבוים על ידי טרנר עצמו. האלבום הגיע למקום השני במצעדים באנגליה, אחרי אלבומה של טיילור סוויפט "Midnights". בארצות הברית, האלבום הגיע למקום השישי במצעד בילבורד.
חברי הלהקה

אלכס טרנר (Alex Turner) - שירה, גיטרה ופסנתר
ג'יימי קוק (Jamie Cook) - גיטרה
ניק אומאלי (Nick O'Malley) - גיטרה בס
מאט הלדרס (Matt Helders) - תופים וקולות רקע
אנדי ניקולסון (Andy Nicholson), שניגן בגיטרה בס, הוחלף מאוחר יותר על ידי ניק או'מלי.
דיסקוגרפיה > אלבומי אולפן

2006: Whatever People Say I Am, That's What I'm Not
2007: Favourite Worst Nightmare
2009: Humbug
2011: Suck It And See
2013: AM
2018: Tranquility Base Hotel & Casino
2022: The Car
דיסקוגרפיה > מיני אלבומים

2005: Five Minutes with Arctic Monkeys
2006: Who the Fuck Are Arctic Monkeys
2011: iTunes Festival: London 2011
דיסקוגרפיה > אלבומי הופעה

2004: Beneath the Boardwalk
2008: At the Apollo
2020: Live at the Royal Albert Hall
פרסים ומועמדויות

| שנה | פרס | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 2024 | פרס גראמי | ביצוע הרוק הטוב ביותר | "Sculptures of Anything Goes" | מועמדות |  |
| 2024 | פרס גראמי | ביצוע המוזיקה האלטרנטיבית הטוב ביותר | "Body Paint" | מועמדות |  |
| 2024 | פרס גראמי | האלבום האלטרנטיבי הטוב ביותר | The Car | מועמדות |  |
הערות שוליים

↑  Album Title Announced, באתר הלהקה, 8 ביוני 2009
↑  Arctic Monkeys Announce Fourth Album Details, באתר הלהקה, 10 במרץ 2011
↑  2024 GRAMMY Nominations: See The Full Winners & Nominees List | GRAMMY.com, grammy.com
| --- | --- |
בקרת זהויות :  NLI: 987007410233805171  BIBSYS: 7064958  BnF: cb15521422s (data)  GND: 10180024-1  ISNI: 0000 0001 2270 850X  LCCN: no2005114762  MusicBrainz: ada7a83c-e3e1-40f1-93f9-3e73dbc9298a  NKC: xx0045380  SUDOC: 156403390  VIAF: 134119526   WorldCat (עם VIAF): 134119526 
אלכס טרנר
ארקטיק מאנקיז בהופעה בפסטיבל לולהפלוזה בשנת 2009
ארקטיק מאנקיז ב-2012.
ארקטיק מאנקיז בהופעה ב-2018.
ג'אקומו ג'אניוטי

| --- | --- |

ג'אניוטי, 2016
 לידה:  19 ביוני 1989 (בן 35) רומא, איטליה איטליה 
 מדינה:  איטליה, קנדה 
 תקופת הפעילות:  מ-2010 
 מקום לימודים:  מכללת האמר 
 פרופיל ב-IMDb
 
ג'אקומו קיטון ג'אניוטי (באנגלית: Giacomo Keaton Gianniotti; נולד ב-19 ביוני 1989) הוא שחקן איטלקי-קנדי. הוא ידוע ממשחקו  בסדרת הטלוויזיה האיטלקית "Medicina generale" בשנת 2010 ומתפקיד חוזר בסדרת הטלוויזיה "ממלכה" בשנת 2014, ובתפקיד ד"ר אנדרו דה-לוקה, בסדרת הדרמה הרפואית "האנטומיה של גריי" בשנים 2015-2021.
ביוגרפיה

ג'אקומו ג'אניוטי נולד ב-19 ביוני 1989 ברומא, איטליה. הוא היגר עם משפחתו בגיל צעיר לקנדה וגדל בטורונטו. ג'אניוטי מחלק את זמנו בין טורונטו לרומא. הוא משחק בתיאטרון, בקולנוע ובטלוויזיה, קנדיים ואיטלקיים.
הוא למד בתיכון לאמנויות קרדינל קרטר בטורונטו. הוא סיים את לימודיו בחוג לתיאטרון של מכללת האמר. הוא גם סיים את התמחותו במשחק במרכז הקולנוע הקנדי של נורמן ג'ואיסון בטורונטו.
קריירה

הניסיון הראשון שלו בסרט היה תפקיד קטן בסרט העלילתי של ג'וליו בייס בהשתתפות שלי וינטרס וויטוריו גסמן, שצולם באולפן הסרטים "צ'ינצ'יטה" ברומא. הוא התארח בפרק בסדרת הטלוויזיה האיטלקית "Medicina Generale" בשנת 2010. הוא הופיע בכמה סדרות טלוויזיה בשנת 2013, כולל "היפה והחיה" ו"קופר" בהן שיחק בשלושה פרקים.
ג'אניוטי שיחק תפקיד חוזר כלורד ג'וליאן בעונה הראשונה של הסדרה "ממלכה".
הוא שיחק את לסלי גרלנד במשך כמה פרקים בסדרת הטלוויזיה "Murdoch Mysteries" בשנים 2013–2014. הוא כיכב כפרדי בסדרת הטלוויזיה "סלפי" שבוטלה ב-2014, ובהמשך שיחק בסרט הדרמה הטלוויזיוני "החיים הסודיים של מרילין מונרו".
בשנת 2015, ג'אניוטי הופיע בסדרה "Backpackers" בתפקיד אנדרו.
בשנת 2015 הוא לוהק לתפקיד מתמחה במחלקת כירורגיה בשני הפרקים האחרונים של העונה האחת עשרה של "האנטומיה של גריי". ב־8 בינואר 2016 הוא הוחתם כשחקן בצוות הקבוע של הסדרה בתפקיד המתמחה אנדרו דה-לוקה.
בשנת 2024 שיחק במיני סדרה אהבה בכאילו. בסדרה מגלם ג'אניוטי גבר צעיר המנהל מערכת יחסים עם אישה שמלאו לה 60.
חיים אישיים

ב-25 בנובמבר 2017 התארס ג'אניוטי עם המאפרת ניקול גוסטפסון. הם התחתנו ב-28 באפריל 2019 באיטליה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2016 | המרוץ | סאם סטולר |  |
| 2018 | Acquainted | דרו |  |
| 2018 | Azzurro | קלאודיו |  |
| 2018 | Edging | כריסטופר |  |
| 2020 | The Cuban | כריס |  |
| 2021 | לוקה | דייג צעיר | דיבוב |
| 2023 | Diabolik chi sei? | דיאבוליק |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | Medicina generale | אלברטו טאלנטי | פרק: "Separazioni" |
| 2013 | היפה והחיה | עוזרו של ראש העיר | פרק: "Anniversary" |
| 2013 | קופר | דונובן | 3 פרקים |
| 2013 | Time Tremors | מר וינסנט | סדרת רשת; פרק: "Facing the Fear" |
| 2013–2014 | Murdoch Mysteries | לסלי גרלנד | 9 פרקים |
| 2014 | ממלכה | לורד ג'וליאן ורגה | 5 פרקים |
| 2014 | סלפי | פרדי | 9 פרקים |
| 2015 | Backpackers | אנדרו | 4 פרקים |
| 2015 | The Secret Life of Marilyn Monroe | ג'ימי דגהארטי | סרט טלוויזיה של Lifetime |
| 2015–2022 | האנטומיה של גריי | ד"ר אנדרו דה-לוקה | תפקיד אורח (עונות 11&18) תפקיד ראשי (עונות 17-12); 137 פרקים |
| 2018–2021 | תחנה 19 | ד"ר אנדרו דה-לוקה | 3 פרקים |
| 2022 | מאפס | ג'יאנקרלו | מיני-סדרה |
| 2024 | Wild Cards | קול אליס | תפקיד ראשי; 10 פרקים |
| 2024 | אהבה בכאילו "Deceitful Love“ | אליה | תפקיד ראשי; 6 פרקים; נטפליקס |
הערות שוליים

1 2 3  "Giacomo Gianniotti". IMDb. נבדק ב-17 בספטמבר 2015. {{cite web}}:  (עזרה)
↑  "Giacomo Gianniotti". Twitter. נבדק ב-17 בספטמבר 2015. {{cite web}}:  (עזרה)
↑  Ausiello, Michael (15 באפריל 2015). "Grey's Anatomy Recruits Reign Hottie Giacomo Gianniotti for Top-Secret Role". TVLine. נבדק ב-17 בספטמבר 2015. {{cite web}}:  (עזרה)
↑  Gianniotti, Giacomo (6 באוגוסט 2015). "Another day at work with these lovely people #regram @camillaluddington @jpadler @greysabc #greysanatomy #season12". Instagram. נבדק ב-17 בספטמבר 2015. {{cite web}}:  (עזרה)
↑  Nick Vivarelli, Variety, Variety, ‏22 במרץ 2023
↑  Petit, Stephanie (26 בנובמבר 2017). "Lovesick! Grey's Anatomy Actor Giacomo Gianniotti Is Engaged". People. נבדק ב-26 בנובמבר 2017. {{cite news}}:  (עזרה)
| --- | --- |
בקרת זהויות :  GND: 124244338X  LCCN: no2020128009  VIAF: 3231160486179605180006   WorldCat (עם VIAF): 3231160486179605180006
נזים סביתי

| --- | --- |

 לידה:  12 בנובמבר 1957 (בן 66) יאנוח-ג'ת, ישראל 
 השכלה:  אוניברסיטת חיפה 
 השתייכות:  שירות בתי הסוהר
 תקופת הפעילות:  1976–?
 דרגה:   גונדר (שב"ס)
 תפקידים בשירות
 מפקד מחוז מרכז, מפקד מחוז דרום, ר' אג"מ (ראש אגף המבצעים והביטחון בשב"ס)
 
נזים סביתי (בערבית: نظيم سبيتي; נולד ב-12 בנובמבר 1957 ) הוא דרוזי-ישראלי וגונדר בדימוס בשירות בתי הסוהר.
קורות חיים

סביתי גדל והתחנך בבית הספר היסודי שבכפר הדרוזי, יאנוח-ג'ת, ישראל. המשיך את לימודי התיכון בכפר הנוער "כפר גלים" שבמחוז חיפה.
בשנת 1976 התגייס לצה"ל, מילא תפקידים מבצעים ביחידות הלוחמות 244 ו-299, והשתחרר כקצין בדרגת סגן.
בסמוך לשחרורו מהצבא, התגייס לשירות בתי הסוהר וכיהן בשורת תפקידים פיקודיים בתחום הביטחון, ובהם מפקדם של ארבעה בתי סוהר (אשמורת, כרמל, דמון ושטה), ומפקד גוש שרון בדרגת תת-גונדר.
במהלך תפקידו כמפקד גוש יזם והוציא לפועל את פרויקט "ניצחון הרוח", שבמסגרתו הובאו אלפי אסירים פליליים לבית לוחמי הגטאות, כדי ללמד את האסירים והסוהרים את תולדות השואה. על-כך זכה להדליק משואה בעצרת נעילת יום הזיכרון לשואה ולגבורה בקיבוץ לוחמי הגטאות, ביום העצמאות ה-63 למדינת ישראל.
בשנת 2007 מונה למפקד מחוז המרכז, והועלה לדרגת גונדר, ובמסגרת תפקידו ביסס את הקמת הימ"ז (יחידה מבצעית מחוזית), אותה ייסד מספר שנים קודם לכן כימ"ג (יחידה מבצעית גושית).
עוד במסגרת תפקידו כמפקד מחוז המרכז, מונה על ידי נציב בתי הסוהר להוביל את הטיפול במשאב האנושי, במסגרת התוכנית הארגונית הרב שנתית "מעוף". בשנת 2011 מונה למפקד מחוז הדרום ותחת פיקודו הוחזקו במשמורת בטוחה מרבית האסירים הביטחוניים והשוהים הזרים בשב"ס.
בשנת 2013 מונה לראש אג"ם (ראש אגף המבצעים והביטחון) בשירות בתי הסוהר, ובתפקיד זה הוא משמש כמפקדם של היחידות המיוחדות של השב"ס (מצדה, נחשון, דרור), וכן על חטיבות הביטחון והמודיעין. במסגרת תפקיד זה הוא מונה על ידי הנציב להוביל את הטיפול בשביתת הרעב של האסירים הביטחוניים, שהסתיימה ללא-הישגים מבחינתם של האסירים.
לאחר פרישתו ממערכת הביטחון, החל את צעדיו הראשונים כפוליטיקאי ואף היה חבר מפלגת "צדק חברתי" כששובץ ברשימתה במקום השני, בהתמודדותה בבחירות לכנסת העשרים ואחת שנערכו באפריל 2019.
חיים אישיים

נשוי, ואב לחמישה.
בוגר קורס פו"מ (פיקוד ומטה) במשטרת ישראל, ובוגר תואר ראשון במדעי המדינה באוניברסיטת חיפה, ותואר שני במינהל עסקים.
ליסינג

הֶחְכֵּר או לִיסִינְג (מאנגלית: Leasing; בעברית נהג גם המונח שֶׂכֶר מֶכֶר) היא שיטת מימון לרכישת ציוד. השיטה מוכרת בציבור בזכות השימוש בה למתן רכב צמוד לעובדים, אך משמשת גם לרכישת ציוד אחר. בהקשר זה קיימים גם תחומים של החכר תפעולי, מימוני והחכר לפרטיים.
דרכי פעולה

בדומה לשיטות מימון אחרות, שיטת ההחכר באה לאפשר לעסק לרכוש ציוד הדרוש לפעולתו, עם השפעה מינימלית על תזרים המזומנים. חברת ההחכר רוכשת את הציוד הדרוש, והעסק החוכר משלם לה תמורת הציוד, בתשלומים חודשיים על פי רוב, הנובעים מההכנסה השוטפת שמייצר ציוד זה. בנוסף לשיקולי המימון, בהתקשרות עם חברת החכר ישנם גם שיקולי מס, משום שהיא ממירה הוצאה הונית בהוצאה פירותית.
הסכם ההחכר נעשה לתקופה של מספר שנים קבוע מראש. בחלוף תקופה זו יכול הלקוח להחליט אם ברצונו לרכוש את הציוד, במחיר שנקבע בראשית תקופת ההחכר, או להחזיר את הציוד לחברת ההחכר ולסיים את ההתקשרות.
ליסינג לרכב

ההחכר נחלק לשני סוגים עיקריים החכר מימוני והחכר תפעולי.